བྱེད་ཐབསནང་གྲོང་ཁྱེར་དང་རྫོང་རིམ་པའི་ནོར་སྲིད་སྡེ་ཚན་གྱིས་འབྲེལ་ཡོད་སྡེ་ཚན་དང་མཉམ་དུ་འགན་འཁྲི་གཞིར་བཟུང་དབུལ་སྐྱོར་ལས་གཞིའི་མ་དངུལ་སྔོན་རྩིས་ཀྱི་སྒྲིག་བཟོ་དང་།ལག་བསྟར།ངེས་རྩིས་བཅས་ལག་བསྟར་གྱི་བརྒྱུད་རིམ་ཧྲིལ་པོའི་ལས་རྗེས་དོ་དམ་བྱ་དགོས་པ་སྟེ།གཅིག་ནི་འབྲེལ་ཡོད་སྡེ་ཚན་དང་མ་དངུལ་བེད་སྤྱོད་ཚན་པས་ལོ་འཁོར་གྱི་སྡེ་ཚན་སྔོན་རྩིས་དང་ཚན་པའི་སྔོན་རྩིས་སྒྲིག་བཟོ་བྱེད་སྐབས་ཚན་རིག་དང་མཐུན་པའི་ངང་དབུལ་སྐྱོར་ལས་གཞིའི་མ་དངུལ་གྱི་དགོས་མཁོ་ཚོད་རྩིས་བྱས་ནས་དབུལ་སྐྱོར་ལས་གཞིའི་མ་དངུལ་གྱི་ལས་རྗེས་དམིགས་ཡུལ་བཟོ་དགོས།བླང་བྱ་ལྟར་ལས་རྗེས་དམིགས་ཡུལ་ལས་གཞི་བཟོས་མེད་ན་རྩ་དོན་ཐོག་ནས་དབུལ་སྐྱོར་ལས་གཞིའི་མཛོད་ནང་འཇུག་མི་ཆོག་པ་དང་འབྲེལ་ཡོད་སྔོན་རྩིས་རེ་ཞུ་བྱ་མི་ཆོགནོར་སྲིད་སྡེ་ཚན་གྱིས་དབུལ་སྐྱོར་ལས་གཞིའི་ལས་རྗེས་དམིགས་ཡུལ་ཞིབ་བཤེར་གཏན་འབེབས་བྱ་དགོས་པ་དང་ཆབས་ཅིགལས་རྗེས་དམིགས་ཡུལ་སྔོན་རྩིས་དང་མཉམ་དུ་མཆན་འགོད་བཀའ་ལན་བྱེད་དགོས་པ་དང་།གཉིས་ནི་སྔོན་རྩིས་ལག་བསྟར་བྱེད་པའི་བརྒྱུད་རིམ་ཁྲོད་འབྲེལ་ཡོད་སྡེ་ཚན་གྱིས་དབུལ་སྐྱོར་ལས་གཞིའི་མ་དངུལ་ལས་རྗེས་དམིགས་ཡུལ་ལག་བསྟར་ལྟ་སྐུལ་ཚོད་འཛིན་ལམ་སྲོལ་འཛུགས་དགོས་པ་དང་མ་དངུལ་བེད་སྤྱོད་ཚན་པར་དུས་བཀག་ཐོག་སྔོན་རྩིས་དང་ལས་རྗེས་དམིགས་ཡུལ་ལག་བསྟར་གནས་ཚུལ་ལ་རྗེས་འདེད་དབྱེ་ཞིབ་བྱ་རྒྱུ་སྒྲིག་འཛུགས་བྱ་དགོས།ཆ་འཕྲིན་ཅན་གྱི་བྱེད་ཐབས་བེད་སྤྱོད་འདང་ངེས་བྱས་ཏེ།ལས་རྗེས་དམིགས་ཚད་ལག་བསྟར་ལ་ལྟ་སྐུལ་ཚོད་འཛིན་བྱ་དགོས་པ།གསུམ་ནི་སྔོན་རྩིས་ལག་བསྟར་མཇུག་འགྲིལ་རྗེས་འབྲེལ་ཡོད་སྡེ་ཚན་གྱིས་མ་དངུལ་བེད་སྤྱོད་ཚན་པར་ལས་རྗེས་རང་དཔྱད་བྱ་རྒྱུ་སྒྲིག་འཛུགས་བྱེད་པ་དང་།རིམ་ཁག་ནོར་སྲིད་དང་དབུལ་སྐྱོར་སྡེ་ཚན་ཁག་གིས་དགོས་མཁོ་དང་བསྟུན་ནས་གཙོ་གནད་ལས་གཞི་ལས་རྗེས་གདེང་འཇོག་བྱེད་དགོས་པ་བཅས་ཀྱི་བླང་བྱ་བཏོན་ཡོད་པ་རེད།